ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016302

ขอให้ตรวจสอบการจำหน่ายอาหารของร้านโจ๊กบนบาทวิถี และกีดขวางทางจราจร บริเวณ ซอยรามคำแหง 39 ถนนซอยรามคำแหง 39 แขวงวังทองหลาง เขตวังทองหลาง กรุงเทพมหานคร (ระบุตามผู้ร้องแจ้ง) จุดสังเกตห่างจากวัดเทพลีลา ระยะทางประมาณ 100 เมตร โดยข้ามสะพาน(ไม่มีชื่อ) มาประมาณ 100 เมตร ร้านจะอยู่ซ้ายมือ เจ้าของร้านเป็นบุคคลเพศหญิง (ทราบชื่อ) อายุประมาณ 60 ปี รูปร่างเตี้ย ผิวดำแดง ผมสั้นประบ่า รูปร่างหน้าตาคล้ายชาวจีน โดยร้านดังกล่าวจะจำหน่ายโจ๊ก ตั้งแต่ช่วงเวลาประมาณ 05.00 น.-13.00 น. เป็นประจำทุกวัน อยู่บนบริเวณบาทวิถี ทำให้ประชาชนที่ใช้บาทวิถีไม่ได้รับความสะดวกในการสัญจร อีกทั้งผู้ร้องแจ้งว่าการตั้งร้านดังกล่าวยังกีดขวางทางจราจรอีกด้วย นอกจากนี้บุคคลดังกล่าวยังมีการใช้วาจาไม่สุภาพ พูดจาด่าทอ ประชาชนที่ผ่านบริเวณดังกล่าวอีกด้วย ประสบปัญหามาเป็นระยะเวลาประมาณ 2 เดือนแล้ว ผู้ร้องจึงประสงค์ให้มีการตรวจสอบการจำหน่ายอาหารของร้านโจ๊กบนบาทวิถี และกีดขวางทางจราจรดังกล่าว เพื่อบรรเทาความเดือดร้อนของประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata